
เอกสารเผยแพร่ ความรู้ ข่าวสาร
การขอกู้เงินคนพิการ ประจำปีงบประมาณ พ.ศ. 2566
เพื่อการประกอบอาชีพ รายละไม่เกิน 60,000 บาท
โดยไม่เสียดอกเบี้ย ชำระเป็นรายเดือน ๆ ละ 1,200 บาท
เป็นเวลา 50 เดือน
เอกสารประกอบการกู้เงินประกอบด้วย

1.  สำเนาบัตรประจำตัวคนพิการ จำนวน 1 แผ่น
2. สำเนาทะเบียนบ้าน สำเนาบัตรประจำตัวประชาชน คนพิการ และผู้ค้ำอย่างละ 1 แผ่น

3. สำเนาทะเบียนสมรส  คนกู้และคนค้ำประกัน (ถ้ามี) คนละ 1 แผ่น
4. รูปถ่ายคนพิการ ขนาด 4 x 6 นิ้ว จำนวน 1 รูป
5. รูปถ่ายผู้ดูแล ขนาด 4 x 6 นิ้ว กรณีที่เป็นผู้กู้เงินแทน จำนวน 4 รูป
6. รูปถ่ายพื้นที่ประกอบอาชีพ เช่น เลี้ยงสัตว์ ทำไร่ทำนา
7. แผนผังที่อยู่อาศัย แผนผังสถานที่ประกอบอาชีพ จำนวน 1 แผ่น
8. ประมาณการค่าใช้จ่ายในการประกอบอาชีพ
9. หนังสือยินยอมจากสามีหรือภรรยาผู้กู้เงิน (กรณีผู้กู้มีสามีหรือภรรยาจดทะเบียนสมรสกัน) จำนวน 1 แผ่น
10. สำเนาทะเบียนบ้าน สำเนาบัตรประจำตัวประชาชนสามีหรือภรรยาผู้กู้ อย่างละ 1 แผ่น
11. หนังสือยินยอมจากสามีหรือภรรยาผู้ค้ำ (กรณีผู้กู้มีสามีหรือภรรยาจดทะเบียนสมรสกัน) จำนวน 1 แผ่น
12. หนังสือรับรองเงินเดือนข้าราชการ รัฐวิสาหกิจ ออกโดยหน่วยงานราชการหรือรัฐวิสาหกิจ (ออกให้ไม่เกิน 90 วัน)
13. สลิปเงินเดือนพนักงานบริษัท ออกโดยบริษัทเดือนล่าสุด
14. หนังสือรับรองผู้ดูแลกรณีผู้ดูแลคนพิการเป็นผู้กู้แทน รับรองโดยกำนัน/ผู้ใหญ่บ้าน จำนวน 1 แผ่น
15. กรณีใช้ผู้ค้ำเป็นคนธรรมดา เช่น อาชีพค้าขาย อาชีพทั่วไป ทำนา ทำไร่ ฯลฯ จะต้องแนบสเตทเมนท์บัญชีธนาคารใดก็ได้ หรือถ่ายสมุดบัญชีธนาคารของผู้ค้ำทุกหน้า พร้อมรับรองสำเนาทุกแผ่น
16. หนังสือคำขอกู้เงินกองทุนคนพิการฯ
17.  ใบรับรองแพทย์ออกโดยโรงพยาบาลของรัฐ  (กรณีคนพิการมีสภาพร่างกายไม่แข็งแรง และผู้ดูแลเป็นผู้กู้เงิน จำนวน 1 แผ่น
หลักเกณฑ์การพิจารณาที่ให้คนพิการมีอายุตั้งแต่ 70 ปีขึ้นไปเนื่องจากมีความเสี่ยงในการกู้เงินและคณะกรรมการพิจารณาเงินกู้ที่จังหวัดจะไม่พิจารณาให้คนพิการกู้เงินจะต้องดำเนินการ ดังนี้
1. ให้ผู้ดูแลคนพิการในบัตรรประจำตัวคนพิการกู้แทน
2. กรณีคนพิการที่อายุตั้งแต่ 70 ปีขึ้นไป จะต้องขอใบรับรองแพทย์ที่ออกโดยโรงพยาบาลของรัฐ  โดยให้ระบุ “คนพิการไม่สามารถประกอบกิจวัตรประจำวันด้วยตนเองได้”

ด้วยความปรารถนาดีจาก
องค์การบริหารส่วนตำบลท้องลำเจียก
                       งานพัฒนาชุมชน   
สำนักปลัดองค์การบริหารส่วนตำบลท้องลำเจียก
ติดต่อสอบถามได้ที่
                     (    075-386217  

